Ondersoek vind diskriminasie by Kaapstad-skool | Maroela Media
Die ondersoek is gedoen nadat leerders van die hoërskool op 1 en 2 September op die skoolterrein betoog het oor beweerde rassisme.
Maroela Media het vroeër berig Sans Souci was die vierde skool daardie week waar die skoolbestuur en onderwysers van rassisme beskuldig is en waar swart leerders beweer daar word teen hulle gediskrimineer. Die leerders het onder meer beweer hulle word nie toegelaat om hul hare natuurlik te dra nie, hulle word gedwing om in Afrikaans te leer en kry strafpunte indien hulle hul moedertaal op die skoolterrein praat.
Debbie Schäfer, die Wes-Kaapse LUR vir onderwys, het Dinsdag in 'n verklaring gesê die ondersoek het bevind 'n "aantal diskriminerende praktyke het aanleiding gegee tot verstaanbare ongelukkigheid onder die leerders en stappe is reeds gedoen om hierdie praktyke reg te stel".
Schäfer het gesê die verslag is deur vier senior amptenare van die provinsie se departement van onderwys saamgestel. Die verslag beveel onder meer aan dat die skool se gedragskode hersien word, sowel as die skool se beleid oor hare.
Betogende leerders het destyds 'n memorandum met hul eise aan die departement van onderwys oorhandig, waarin hulle onder meer geëis het dat Charmaine Murray, die skoolhoof, onmiddellik bedank.
Volgens Schäfer het Murray aan die einde van 2016 afgetree ná 36 jaar diens.
"Hoewel sy op aftree ouderdom is, het sy aangedui haar besluit is gegrond op die trauma van die gebeure en sy het geglo dit sal in haar eie en in die skool se beste belang wees om af te tree," het Schäfer gesê.
Tiener verdrink in Kliprivier
Nou wat nou? Ek is so siek en sat vir die crap ek wil kots. Ek is wit… Moet ek nou jammer se tot ek doodgaan.
Weet nie oor die leerdery in Afrikaans nie, Dis n Engele skool. Laat my lag. Miskien bedoel Hulle net die vak Afrikaans,
Tog so ironies, die skool word onder andere geroskam omdat hulle van die leerders straf indien hulle in hul moedertaal op die skoolterrein praat, maar by die meeste staatsinstellings en baie besighede mag jy nie in Afrikaans of in jou moedertaal praat of korrespondeer nie, slegs Engels. Dan het die ANC geen probleem om moedertaal opsy te skuif nie. Dis dubbele standaarde.
NEEEEEEEE! hoe vreeeeeeslik! Rassisme! Staan hulle vry om na 'n ander skool te gaan, nie waar. Ek kry die idee hulle soek met valk oë na die geringste ou dingetjie wat hulle buite verhouding kan opblaas.